
A-OSA Keskeiset muutokset 


1 Muutokset radioamatöörimääräyksen edelliseen versioon 


Luvanhaltijaa koskevaa määräyksen 4 8:ää on muutettu siten, että siitä on 
poistettu vaatimus, jonka mukaan oikeushenkilön tarkoitus tulee olla radio- 
amatööriviestinnän harjoittaminen, jotta oikeushenkilölle voidaan myöntää 
radioamatöörilupa. Muutoksen seurauksena riittävää on, että oikeushenki- 
lön radioamatööriaseman valvojalla on sähköisen viestinnän palveluista an- 
netun lain 265 8:ssä tarkoitettu pätevyystodistus, jotta oikeushenkilölle 
voidaan myöntää radioamatöörilupa. 


Tehty muutos perustuu siihen, että radioamatööriviestintää koskevien 
säännösten, määräysten ja lupaehtojen noudattamisen varmistamiseksi on 
riittävää, että oikeushenkilön radioamatööriaseman valvojalla on lain edel- 
lyttämä pätevyystodistus ja pätevyys. Vaatimus siitä, että oikeushenkilön 
tarkoitus on radioamatööriviestinnän harjoittaminen, ei välittömästi ja sel- 
keästi liity tähän määräyksen tarkoitukseen eikä oleellisesti vahvista mää- 
räyksen tarkoituksen toteutumista. Lisäksi vaatimuksen soveltaminen on 
aiheuttanut joissakin tapauksissa liiallista tulkinnallisuutta. Samoin vaati- 
muksen suhde sähköisen viestinnän palveluista annetun lain 41 8:ssä sää- 
dettyihin radioluvan oikeusharkintaisiin myöntämisedellytyksiin on ongel- 
mallinen. 


Määräyksen 5 8:n 2 momenttia on muutettu verrattuna määräyksen edelli- 
seen 6 J -versioon siten, että erikoislupaa edellyttävän radioamatööriase- 
man valvojalla on oltava yleisluokan tai teknillisen luokan pätevyystodistus. 
Valvojan pätevyyttä koskevaa vaatimusta sovelletaan siten saman pykälän 
a-kohdassa tarkoitettuun sellaiseen radioamatööritoistinasemaan, joka ei 
ole luvanhaltijan välittömässä valvonnassa. Tähän muutokseen liittyen on 
määräyksen 18 8:n 2 momentiksi lisätty siittämäsäännös, jonka mukaan 
korotettua vaatimusta ei sovelleta radioamatööritoistinaseman valvojaan, 
joka on ilmoitettu Viestintävirastolle tai Liikenne- ja viestintävirastolle en- 
nen määräyksen voimaantuloa. 


Radioamatööriviestinnän salauksen kieltoa koskevaa määräyksen 8 8:ää on 
muutettu siten, että salauksen käyttö sallitaan kahden uuden erityisen ra- 
dioamatööriviestinnän lajin osalta. Muutoksen perusteella saa salata radio- 
amatööritoimintaan tarkoitetun satelliitin komentomaa-aseman ja satelliitin 
välisen ohjausviestinnän. Muutos perustuu kansainvälisen televiestintäliiton 
radio-ohjesäännön kohtaan, joka koskee radioamatööriviestinnän salauksen 
sallittavuutta (kohta RR25.2A). Samoin sallitaan sellaisen radioamatöö- 
riaseman ohjausviestinnän salaaminen, mikä ei ole valvojan välittömässä 
valvonnassa ja minkä hallussapitoon ja käyttöön tarvitaan radioamatöö- 
riaseman erikoislupa. Määräyksen 8 8:n perusteella aiemmin sai salata ra- 
dioamatööriviestinnässä ainoastaan lähettäjän ja viestien eheyden varmis- 
tavan viestin osuuden. 

Tarkennuksella 13 8:n tekstiin täsmennetään yhteisön radioamatööriase- 
man ja -toistinaseman valvojan tehtäviä. Yhteisön radioamatööriasemalla 
ja erikoislupaa vaativalla asemalla on oltava nimetty valvoja, jonka tehtä- 
vänä on valvoa, että aseman radioamatööritoiminnassa noudatetaan radio- 
viestintää koskevia säännöksiä. Valvojan on viipymättä katkaistava aseman 
toiminta jos säännöksiä tai radioluvan ehtoja ei noudateta. 


Lisäksi määräykseen on useisiin säännöksiin tehty liikenne- ja viestintämi- 
nisteriön hallinnonalan virastouudistuksen ja siihen perustuvan lainsäädän- 
nön voimaantulon 1.1.2019 vuoksi muutoksia toimivaltaisen viranomaisen 
osalta siten, että Viestintävirasto ja Liikenteenturvallisuusvirasto on korvat- 
tu Liikenne- ja viestintävirastolla. Samalla perusteella määräys on muuttu- 
nut Viestintäviraston määräyksestä Liikenne- ja viestintäviraston mää- 
räykseksi. Lakiteknisenä muutoksena on määräyksessä korjattu lakiviitteet 
tietoyhteiskuntakareen (917/2014) viittauksiksi sähköisen viestinnän palve- 
luista annettuun lakiin, mikä on saman lain uusi nimike 1.6.2018 alkaen. 


2 Muutoshistoria 


Määräyksen ensimmäinen versio on tullut voimaan vuonna 2002. Se annet- 
tiin Viestintäviraston määräyksenä saman vuoden alusta voimaan tulleen 
radiolain nojalla. Nyt voimaan tuleva määräys annetaan sähköisen viestin- 
nän palveluista annetun lain (917/2014, entinen tietoyhteiskuntakaari) no- 
jalla Liikenne- ja viestintäviraston määräyksenä ja kyseessä on määräyksen 
kahdestoista versio. 


Luku 1 Yleiset säännökset 


18 


Tässä luvussa käsitellään määräyksen luvussa 1 annettuja velvoitteita. 
Määräyksen tarkoitus 


Määräyksellä on kaksi päätarkoitusta. Sen tarkoitus on edistää radiovies- 
tinnän häiriöttömyyttä kuten yleensä muidenkin taajuushallinnollisten mää- 
räysten. Lisäksi sen erityinen tarkoitus on edistää sähköisen viestinnän pal- 
veluista annetun lain 3 8:n 13 kohdassa määritellyn radioamatööriviestin- 
nän harjoittamisen tarkoituksia. 


Radioamatööriviestinnällä tarkoitetaan mainitun lainkohdan mukaan: "ra- 
dioviestintää, jota riittävän pätevyyden osoittaneet henkilöt radioamatöö- 
riasemaa käyttäen taloudellista etua tavoittelematta harjoittavat keskenään 
kouluttautumis-, yhteydenpito- tai radioteknisessä kokeilutarkoituksessa". 
Siten määräyksellä pyritään edistämään säännöksessä tarkoitettuja kolmea 
radioamatööritoiminnan harjoittamisen tarkoitusta. 

28 


38 


Soveltamisala 


Määräyksessä määrätään radioamatöörilähettimien rakenteesta (luku 4 
Tekniset määräykset). Siinä määrätään myös radioamatöörilähettimien 
käytöstä sekä muista radioamatööriviestinnässä noudatettavista erityisistä 
säännöksistä (luku 3 Radioamatöörilähettimen käyttö ja luku 2 Lupa ja 
tunniste). 


Määritelmät 


Pykälässä määritellään määräyksen soveltamisen kannalta oleelliset käsit- 
teet. Määriteltävät käsitteet ovat radioamatöörilähetin, radioamatööriase- 
ma, radioamatööritoistinasema, modulaatiohuipputeho (pX), kantoaaltote- 
ho (pZ) ja harhalähete. 


Keskeisin määritelmä on radioamatöörilähettimen määritelmä. Määräyksen 
mukaan radioamatöörilähettimellä tarkoitetaan "radiolähetintä, joka toimii 
jollakin Liikenne- ja viestintäviraston radioamatööriviestintään määräämällä 
radiotaajuudella ja joka voi toimia taajuusalueella 26 MHz - 2450 MHz vain 
kansainväliseen teleliikenneyleissopimukseen liittyvässä radio- 
ohjesäännössä tai Liikenne- ja viestintäviraston määräyksessä radioama- 
tööritoimintaan osoitetuilla taajuusalueilla." 


Luku 2 Lupa ja tunniste 


48 


58 


Tässä luvussa käsitellään määräyksen luvussa 2 annettuja velvoitteita. 


Luvanhaltija 


Pykälässä määrätään siitä, kenelle radioamatöörilupa voidaan myöntää. 
Lupa voidaan myöntää luonnolliselle henkilölle, jolla on sähköisen viestin- 
nän palveluista annetun lain 265 8:n 1 momentissa tarkoitettu pätevyysto- 
distus. Lupa voidaan myöntää myös rekisteröidylle radioamatöörikerholle 
tai muulle oikeushenkilölle, jonka radioamatööriaseman valvojalla on vaa- 
dittava pätevyystodistus. 


Radioamatööriaseman erikoislupa 


Radioamatööritoistinaseman ja muun radioamatööriaseman, joka ei ole lu- 
vanhaltijan tai radioamatöörin välittömässä valvonnassa, hallussapitoon ja 
käyttöön on oltava radioamatööriaseman erikoislupa. 


Sellaisen muun radioamatööriaseman, joka toimii ilman radioamatöörin vä- 
litöntä valvontaa, valvojalla on oltava yleisluokan tai teknillisen luokan pä- 
tevyystodistus. Määräys koskee sekä radioamatööriasemaa että radioama- 
tööritoistinasemaa. Teknillisen luokan radioamatöörin pätevyystutkinto vas- 
taa nykyistä meriradio- ja radioamatööriviestinnän tutkintovaatimuksista 

68 


Luku 3 
78 


88 


98 


annetussa Viestintävirastossa määräyksessä (M 18) tarkoitettua radioama- 
töörin yleisluokan pätevyystodistusta. 


Radioamatööriaseman kutsumerkki 


Pykälässä määrätään radioamatööriaseman kutsumerkin rakenteesta ja 
käytöstä. Kutsumerkki määrätään radioamatööriaseman radioluvassa. Se 
lähetetään radioyhteyden alussa ja myös yhteyden aikana vähintään kerran 
kymmenessä minuutissa. Kutsumerkki on lähetettävä yleisesti vastaanotet- 
tavissa olevalla tavalla, joten sitä ei saa lähettää salattuna. Kutsumerkin 
yhteydessä käytetään muita tunnisteita ja merkkejä siten kuin pykälän 2-5 
momentissa määrätään. 


Radioamatöörilähettimen käyttö 


Radioamatööriaseman lähetys 


Pykälän mukaan radioamatööriviestinnässä on käytettävä niitä taajuuksia, 
jotka Liikenne- ja viestintäviraston radiotaajuusmääräyksessä (M 4) on 
määrätty radioamatööritoimintaan. Tarpeettoman suuren lähetystehon ja 
kaistanleveyden käyttö ei ole sallittua. 


Salauksen kielto 


Pykälässä määrätään siitä, että radioamatööriviestintää ei saa salata. Ra- 
dioamatööriviestiin saa kuitenkin sisältyä sellainen koodattu osuus, jonka 
tarkoitus on varmentaa lähettäjä tai viestin eheys. Myös radioamatööritoi- 
mintaan tarkoitetun satelliitin komentomaa-aseman ja satelliitin välisen oh- 
jausviestinnän saa salata. Samoin on sallittua salata ilman välitöntä valvon- 
taa toimivan ja sen vuoksi erikoislupaa edellyttävän radioamatööriaseman 
ohjausviestintä. 


Toisen radioamatööriaseman käyttö 


Pykälässä määrätään siitä, kenen tai minkä pätevyysluokan oikeuksia saa 
käyttää, kun käytetään muuta kuin omaa radioamatööriasemaa. 


Aseman käyttäjä ei saa ylittää oman pätevyysluokkansa oikeuksia, vaikka 
käytettävän toisen radioamatööriaseman luvanhaltijan pätevyysluokka olisi 
käyttäjän pätevyysluokkaa korkeampi. Käyttäjä ei myöskään saa ylittää 
käytettävän toisen radioamatööriaseman luvanhaltijan pätevyysluokkaa, 
vaikka käyttäjän oma pätevyysluokka olisi aseman luvanhaltijan pätevyys- 
luokkaa korkeampi. 


Toisen radioamatööriaseman luvanhaltijan välittömässä valvonnassa saa 
kuitenkin käyttää luvan haltijan pätevyysluokan oikeuksia sen estämättä, 

mikä on käyttäjän oma pätevyysluokka. Vastaavasti kerhoaseman valvojan 
välittömässä valvonnassa saa käyttää valvojan pätevyysluokan oikeuksia. 


108 Muu viestintä kuin radioamatööriviestintä 


Pääsäännön mukaan radioamatööriasemalla saa olla yhteydessä vain toisen 
radioamatööriaseman kanssa. Radioamatööriasemalla saa kuitenkin olla 
muuhun radioasemaan kuin radioamatööriasemaan turvallisuusradioviestin- 
tätarkoituksessa, jos kyseessä on ihmishengen välitön pelastaminen tai uh- 
kaavan hätätapauksen estäminen. Radioamatööriasemalla saa olla yhtey- 
dessä muuhun radioasemaan myös viranomaisen johtamassa pelastuspal- 
veluharjoituksessa. 


118 Kielletty radioamatööriviestintä 


Pykälän mukaan radioyhteyksiä ei saa pitää sellaisten maiden radioamatöö- 
riasemiin, joiden telehallinto on ilmoittanut, että tällaiset yhteydet eivät ole 
sallittuja. Pykälän määräys perustuu kansainvälisen televiestintäliiton ITU:n 
radio-ohjesääntöön. 


128 Samanarvoiset ja toissijaiset oikeudet 


Pykälässä määrätään radioamatööriviestinnän väistämisvelvollisuudesta 
sellaisille taajuusalueilla, joissa radioamatööriviestinnällä on Liikenne- ja 
viestintäviraston radiotaajuusmääräyksen (M 4) mukaan ns. toissijaiset oi- 
keudet. Radioamatöörilähetykset eivät saa aiheuttaa haitallisia häiriöitä 
taajuusalueen ensisijaiselle radioviestinnälle. 


Pykälän toisen momentin mukaan radioamatöörilähetykset eivät saa ai- 
heuttaa haitallisia häiriöitä saman taajuusalueen suomalaiselle radioviestin- 
nälle, jos taajuusalue on radiotaajuusmääräyksessä osoitettu samanarvoi- 
sin oikeuksin radioamatööriviestinnälle ja muulle radioviestinnälle. 


138 Yhteisön radioamatööriaseman valvonta 


Pykälässä määrätään radioamatööriaseman valvojan tehtävistä ja velvolli- 
suuksista. Yhteisön radioamatööriasemalla on oltava nimetty valvoja, jonka 
nimi on ilmoitettava Liikenne- ja viestintävirastolle. Valvojan tehtävä on 
valvoa, että aseman radioamatööritoiminnassa noudatetaan radioviestintää 
koskevia säännöksiä. Radioamatööriaseman ja -toistinaseman valvojan on 
viipymättä katkaistava aseman toiminta, jos sitä käytetään radioviestintää 
koskevien säännösten tai radioluvan ehtojen vastaisesti. 


148 Radioamatööriaseman käyttö suomalaisessa aluksessa 


Määräyksen mukaan radioamatööriasemaa saa käyttää suomalaisessa 
aluksessa vain aluksen päällikön suostumuksella. Käyttö on lopetettava 
aluksen päällikön tai varustamon, VTS-keskuksen, satamaviranomaisen tai 
Liikenne- ja viestintäviraston vaatimuksesta. Käyttö ei saa häiritä aluksen 

muuta radioviestintää eikä aluksen radioaseman turvallisuuspäivystystä. 
Radioamatööriaseman käyttö ei myöskään saa häiritä aluksella olevien 
muiden radiolaitteiden toimintaa. 


158 Radioamatööriaseman käyttö suomalaisessa ilma- 
aluksessa 


Pykälässä määrätään radioamatööriaseman käytön edellytyksistä ja ehdois- 
ta suomalaisessa ilma-aluksessa Suomen ilmatilassa. Käyttö edellyttää Lii- 
kenne- ja viestintäviraston hyväksyntää ja ilma-aluksen päällikön suostu- 
musta. Asemaa saa käyttää Liikenne- ja viestintäviraston radiotaajuusmää- 
räyksessä (M 4) radioamatööriviestintään määrätyillä alle 30 MHz:n taa- 
juuksilla ja yli 30 MHz:n taajuuksilla vain radioamatööriviestinnälle ensisi- 
jaisin yksinoikeuksin määrätyillä taajuuksilla. Käyttö on lopetettava välit- 
tömästi ilma-aluksen päällikön tai ilma-aluksen omistajan vaatimuksesta 
taikka aluelennonjohdon tai Liikenne- ja viestintäviraston vaatimuksesta. 


Radioamatööriaseman käyttö ei saa haitata ilma-aluksen radioaseman ra- 
dioviestintää. Se ei myöskään saa häiritä muiden ilma-aluksessa olevien 
laitteiden toimintaa. Kiellettyä on käyttää radioamatööriviestintään ilma- 
aluksen radioasemaan kuuluvia lähettimiä, vastaanottimia, antenneja ja 
syöttöjohtoja. 


Luku 4 Tekniset määräykset 


168 Radioamatöörilähettimen ominaisuudet 


Pykälässä määrätään radioamatöörilähettimen varustamisesta luotettavalla 
lähetystehoa mittaavalla mittarilla, jos lähetin on sellainen, että sillä voi- 
daan ylittää sallittu enimmäislähetysteho. Pykälässä on myös määräyksiä 
radioamatööriaseman aiheuttamien harhalähetteiden vaimentamisesta ja 
eri taajuusalueilla sallituista kaistanleveyksistä. Pykälän mukaa aseman lä- 
hete on pidettävä käyttöolosuhteista riippumatta radioamatöörikäyttöön 
osoitetun taajuusalueen sisällä. Jos radioamatööriaseman aiheuttama ken- 
tänvoimakkuus aiheuttaa sähkömagneettiset suojavaatimukset täyttäville 
telelaitteille tai muille sähkölaitteille häiriöitä, niin häiriöiden poistamiseen 
sovelletaan sähköisen viestinnän palveluista annetun lain 277 8:n säännök- 
siä. 


178 Radioamatööritoistinaseman ominaisuudet 


Pykälässä on määräyksiä radioamatööritoistinaseman erityisistä teknisistä 
vaatimuksista. Toistinasema saa käynnistyä vain avaussignaalista. Aseman 
kauko-ohjausjärjestelmän on oltava sellainen, että muut kuin toistinase- 
man valvoja eivät pysty ohjaamaan asemaa. 


Liikenne- ja viestintävirasto Traficom PL 320 PB 320, FI-00059 P.O. Box 320, FI-00059 
Transport- och kommunikationsverket * 00059 TRAFICOM * TRAFICOM, Finland * TRAFICOM, Finland 

Traficom Kumpulantie 9 Gumtäktsvägen 9 Kumpulantie 9 

Finnish Transport and Communications Helsinki Helsingfors, Finland Helsinki, Finland 

Agency Traficom Puhelin 0295 345 000 Telefon +358 295 345 000 Telephone +358 295 345 000 
www.traficom.fi Y-tunnus 2924753-3 FO-nummer 2924753-3 Business ID 2924753-3 


radiotaajuudetOtraficom.fi 


= MPS 6K/2019 M 9 (10) 
TRATICCM 


Liikenne- ja viestintävirasto 


Luku 5 Voimaantulosäännökset 


188 Voimaantulo ja siirtymäsäännökset 


Määräys tulee voimaan 9. päivänä huhtikuuta 2019. Määräys on voimassa 
toistaiseksi. Määräyksellä kumotaan Viestintäviraston 17. joulukuuta 2014 
antama määräyksen edellinen versio Viestintävirasto 6 J/2014 M. 


Pykälän toisen momentin mukaan määräyksen 5 8:n 2 momenttia ei sovel- 
leta radioamatööritoistinaseman valvojaan, jonka nimi on ilmoitettu Viestin- 
tävirastolle tai Liikenne- ja viestintävirastolle ennen tämän määräyksen 
voimaantuloa. 


198 Tiedonsaanti ja julkaiseminen 


Määräys on julkaistu Liikenne- ja viestintäviraston määräyskokoelmassa ja 
se on nähtävissä viraston kotisivuilla www.traficom.fi. Määräys on myös 
saatavissa Liikenne- ja viestintäviraston asiakaspalvelusta. 


C-OSA Määräyksen aihepiiriin liittyvät muut asiat 
1 Kansainvälinen sidosryhmäyhteistyö 


Euroopan posti- ja telehallintojen yhteistyöelin CEPT laatii osana muuta 
toimintaansa radioamatööritoimintaa koskevia päätöksiä, suosituksia ja ra- 
portteja. Niistä keskeisimmät koskevat radioamatööritutkintojen järjestä- 
mistä ja sisältöä ja radioamatöörilupien ja pätevyystodistusten vastavuo- 
roista tunnustamista. 


Kansainvälisen televiestintäjärjestö ITU:n konferensseissa sovitaan taa- 
juuksien jakamisesta liikennemuodoille kuten radioamatööriliikenteelle. Li- 
säksi ITU:n tutkimusryhmät selvittävät radioamatöörilähetysten ominai- 
suuksia ja niiden yhteensopivuutta muiden radioliikenteiden kanssa. 


D-OSA Lainsäädäntö 


1.1 Suomen lainsäädäntö 


Radioamatöörimääräyksen antamiseen oikeuttavat valtuutussäännökset 
ovat sähköisen viestinnän palveluista annetun lain 97 8:n 3 momentti ja 
304 8:n 1 momentin 5 kohta. Nämä säännökset ovat seuraavat: 

(97 8 3 mom.) Liikenne- ja viestintäviraston määräyksellä an- 
netaan radioamatööriaseman rakennetta ja käyttöä koskevat 
sekä radioamatööriviestinnässä muuten noudatettavat mää- 
räykset käytettävistä lähetystehoista ja harhalähetteistä, lähe- 
tysten osoittamisesta ja yksisuuntaisesta lähettämisestä. 


(304 8:n 1 mom. 5 k) 
Sen lisäksi, mitä muualla tässä laissa säädetään, Liikenne- ja 
viestintäviraston tehtävänä on: 


5) myöntää radiolähetyksen tunnistamiseksi tarvittavan radio- 
aseman tunniste ja antaa tarvittaessa määräykset sen käytös- 
tä; 


1.2 Muut asiaan liittyvät säännökset ja sopimukset 


Kansainvälisen televiestintäliiton ITU:n peruskirjan liitteenä oleva radio- 


ohjesääntö. 

